CELEX: 32016D0716
Language: ro
Date: 2016-05-11 00:00:00
Title: Decizia de punere în aplicare (UE) 2016/716 a Comisiei din 11 mai 2016 de abrogare a Deciziei de punere în aplicare 2012/733/UE de punere în aplicare a Regulamentului (UE) nr. 492/2011 al Parlamentului European și al Consiliului cu privire la compensarea ofertelor și a cererilor de locuri de muncă și reinstituirea EURES [notificată cu numărul C(2016) 2772] (Text cu relevanță pentru SEE)

13.5.2016   
            
            
               RO
            
            
               Jurnalul Oficial al Uniunii Europene
            
            
               L 125/24
            
         DECIZIA DE PUNERE ÎN APLICARE (UE) 2016/716 A COMISIEI
   din 11 mai 2016
   de abrogare a Deciziei de punere în aplicare 2012/733/UE de punere în aplicare a Regulamentului (UE) nr. 492/2011 al Parlamentului European și al Consiliului cu privire la compensarea ofertelor și a cererilor de locuri de muncă și reinstituirea EURES
   
      
         [notificată cu numărul C(2016) 2772]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolul 38,
   întrucât:
   
               (1)
            
            
               Regulamentul (UE) 2016/589 al Parlamentului European și al Consiliului (2) înlocuiește cadrul de reglementare privind EURES, astfel cum figurează în capitolul II din Regulamentul (UE) nr. 492/2011.
            
         
               (2)
            
            
               Decizia de punere în aplicare 2012/733/UE a Comisiei (3) stabilește normele detaliate privind funcționarea rețelei europene de servicii de ocupare a forței de muncă („rețeaua EURES”), în special în ceea ce privește compensarea ofertelor și a cererilor de locuri de muncă.
            
         
               (3)
            
            
               Regulamentul (UE) 2016/589 stabilește noi norme referitoare la compensarea ofertelor și a cererilor de locuri de muncă și reinstituie rețeaua EURES prin integrarea tuturor aspectelor reglementate prin Decizia de punere în aplicare 2012/733/UE.
            
         
               (4)
            
            
               Prin urmare, din motive de securitate juridică și de claritate, Decizia de punere în aplicare 2012/733/UE ar trebui să fie abrogată cel târziu la data la care intră în vigoare Regulamentul (UE) 2016/589,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2012/733/UE se abrogă cu începere de la 12 mai 2016, dată la care intră în vigoare Regulamentul (UE) 2016/589.
   Articolul 2
   Prezenta decizie se adresează statelor membre.
   
      Adoptată la Bruxelles, 11 mai 2016.
      
         
            Pentru Comisie
         
         Marianne THYSSEN
         
            Membru al Comisiei
         
      
   
   
      (1)  JO L 141, 27.5.2011, p. 1.
   
      (2)  Regulamentul (UE) 2016/589 al Parlamentului European și al Consiliului din 13 aprilie 2016 privind o rețea europeană de servicii de ocupare a forței de muncă (EURES), accesul lucrătorilor la servicii de mobilitate și integrarea mai bună a piețelor forței de muncă și de modificare a Regulamentelor (UE) nr. 492/2011 și (UE) nr. 1296/2013 (JO L 107, 22.4.2016, p. 1).
   
      (3)  Decizia de punere în aplicare 2012/733/UE a Comisiei din 26 noiembrie 2012 de punere în aplicare a Regulamentului (UE) nr. 492/2011 al Parlamentului European și al Consiliului cu privire la compensarea ofertelor și a cererilor de locuri de muncă și reinstituirea EURES (JO L 328, 28.11.2012, p. 21).